Christian Gerthsen

Christian Jørgen Gerthsen (21. November 1894 i Hørup – 8. December 1956 i Karlsruhe, Tyskland) var en dansk-tysk fysiker, mest kendt som forfatter af lærebogen Gerthsen Physik.

Liv og uddannelse 
Christian Gerthsen blev født på Als som søn af danske forældre, Nis Gerthsen og Helene Elise Jørgensen. Fra 1913 til 1914 studerede Gerthsen ved universitetet i Heidelberg og Ludwig-Maximilians-Universität München. Under 1. verdenskrig gjorde han militærtjeneste for Tyskland, fra 1919 til 1920 fortsatte han sine studier ved universitetet i Göttingen og fra 1920 ved universitetet i Kiel. Han modtog sin doktorgrad i 1922 under Walther Kossel med et speciale om den elektrostatiske fortolkning af løsningernes egenskaber og forblev Kossels assistent indtil 1930. I 1929 fik han akademiske rettigheder (til bl.a. undervisning) med et speciale om undersøgelse af feltforløbet på K-skallen ved hjælp af H-stråler. Han overgik derefter til universitetet i Tübingen som privat lektor.

I 1932 rejste han til universitetet i Giessen , hvor han blev udnævnt til professor i eksperimentel fysik. I 1939 flyttede han til universitetet i Berlin, hvor han blev direktør for Physikalischen Institut. Gerthsen var ligeledes leder af Vierjahresplaninstituts Nr. 32 für Atombauforschung in Berlin KW-7, Reichstagufer 7–8.  Fra og med 1948 var han tilknyttet Karlsruher Institut für Technologie (Karlsruhe TH), hvor han virkede de sidste år.

Hans grundkursusbog, Gerthsen Physik, der i dag er standardlærebog i fysik verden over, blev oprettet ud fra udskrifterne af hans foredrag i Berlin i 1946/47 og dukkede op for første gang i 1948. Samme år gik Gerthsen til Karlsruhe TH, hvor han ledede genopbygningen af fysikafdelingen og fysikinstituttet efter 2. verdenskrig. I 1950'erne foreslog han at bygge et moderne fysiklokale. Han forblev direktør på instituttet frem til sin død i 1956. Siden 1951 var han fuldgyldigt medlem af Heidelbergs Videnskabelige Akademi.

Forskning 
Under sit ophold i Giessen, forskede Gerthsen i kernefission. Blandt andet kiggede han på nukleare kæderaktioner og udsending af partikler. Det gav ham idéen om en såkaldt tandem-accelerator.
Senere udførte han spredningsforsøg med ladede partikler, bl.a. var han én af de første, der brugte Geiger-Müller-rør til at evaluere dem. Han var i stand til eksperimentelt at bevise udvekslingseffekten som skitseret i lærdommen om kvantemekanik.

Udvalgt litteratur 
 C. Gerthsen (Physikalisches Institut der Universität, Kiel) Über die Möglichkeit der Erregung von Röntgenstrahlen durch den Stoß von α- und Kanalstrahlen, Zeitschrift für Physik Volume 36, Number 7, side 540-547 (1926). Udgivet 14 February 1926.
 C. Gerthsen Ein Maltekationsverfahren von Kanalstrahlenenergien und seine Anwendung auf Atomzertrümmerung, Naturwissenschaften Volume 20, Number 40, side 743-744 (1932)
 C. Gertshen (I. Physikalisches Institut der Universität, Berlin) and E. Grimm (I. Physikalisches Institut der Universität, Berlin) Der Ionisierungsaufwand von radioaktiven Rückstoßatomen, Zeitschrift für Physik Volume 120, Numbers 7-10, side 476-485 (1943). Udgivet 30 September 1942.

Bøger 
 Karl Bechert and Christian Gerthsen Atomphysik Bd. I Allgemeine Grundlagen (De Gruyter, 1944, 1955, 1959)
 Karl Bechert and Christian Gerthsen Atomphysik Bd. II Allgemeine Grundlagen (De Gruyter, 1944, 1959, 1963)
 Christian Gerthsen, Gerthsen Physik (Volk u. Wissen, 1948, 1951) (Springer, 1956, 1958)
 Christian Gerthsen und Max Pollermann Einführung in das physikalische Praktikum zum Studium der Physik als Nebenfach (Springer, 1953)
 Christian Gerthsen and Max Pollermann Einführung in das physikalische Praktikum (Springer, 1960, 1964, 1967)
 Christian Gerthsen und M. Pollermann Einführung in das Physikalische Praktikum. Für Mediziner und das Anfängerpraktikum (Springer-Verlag, 1982)
 Christian Gerthsen und Hans Otto Kneser Physik (Springer, 1960, 1963, 1964, 1966, 1969)
 Karl Bechert and Christian Gerthsen Atomphysik Bd. III, Theorie des Atombaus (De Gruyter, 1954, 1963)
 Karl Bechert, Christian Gerthsen, and Arnold Flammersfeld Atomphysik. Bd. IV. Theorie des Atombaus 2. Teil (De Gruyter, 1954, 1963, 1984)
 Christian Gerthsen, Hans O. Kneser, and Helmut Vogel Physik: Ein Lehrbuch Zum Gebrauch Neben Vorlesungen (Springer-Verlag, 17th edition, 1993)
 Christian Gerthsen und Helmut Vogel Gerthsen Physik (Springer-Verlag, 1995, 1997, 2001)
 Christian Gerthsen and Dieter Meschede Gerthsen Physik. Mit 1074 Aufgaben und vollständigen Lösungen auf CD-ROM (Springer, 2003, 2005)
 Christian Gerthsen, author and Dieter Meschede, editor Gerthsen Physik (Springer; 23. udgave, 2007) Denne tekstbog er opgivet til at indeholde 1.157 sider.

Referencer 

Fysikere fra Tyskland
Personer fra Sønderborg Kommune
Atomfysikere fra Tyskland
Lærebogsforfattere
Faglitterære forfattere fra Tyskland